rejauldu/bengali-wikipedia huggingface dataset:
অগ্নিমিত্রা পাল একজন ভারতীয় ফ্যাশন ডিজাইনার ও রাজনীতিবিদ। তিনি ফ্যাশন ডিজাইনার হিসেবে কর্মজীবন শুরু করলেও পরে রাজনীতিতে আসেন ও আসানসোল দক্ষিণ আসন থেকে পশ্চিমবঙ্গ বিধানসভার সদস্য নির্বাচিত হন। এছাড়া তিনি বিজেপি মহিলা মোর্চার পশ্চিমবঙ্গ ইউনিটের সভাপতি হিসাবে দায়িত্ব পালন করেছেন।   প্রারম্ভিক জীবন  অগ্নিমিত্রা ভারতের পশ্চিমবঙ্গ রাজ্যের আসানসোলে এক ডাক্তার ও শিক্ষাবিদের পরিবারে জন্মগ্রহণ করেন।  তিনি আসানসোলের লরেটো কনভেন্টে পড়াশোনা করেন ,পরে তিনি যাদবপুর বিশ্ববিদ্যালয় থেকে উদ্ভিদবিদ্যায় স্নাতকোত্তর এবং বিড়লা ইনস্টিটিউটের লিবারেল আর্টস ও ম্যানেজমেন্ট বিজ্ঞানের ফ্যাশন স্কুল থেকে ডিপ্লোমা করেন। http://www.telegraphindia.com/1061104/asp/weekend/story_6935808.asp   কর্মজীবন  থাম্ব|অগ্নিমিত্র কলকাতায় একটি ফ্যাশন সো চলাকালীন অগ্নিমিত্রা তার কর্মজীবন ২০০১-০২ সালে শুরু করেন।তিনি শ্রীদেবীর ব্যক্তিগত পোশাক ডিজাইন করেন। পরে তিনি কোই মেরে দিল সে পুছে চলচ্চিত্রের পরিধানসমূহ নকশা করার প্রথমবার সুযোগ পান,যেখানে তিনি চলচ্চিত্র অভিনেত্রী এশা দেওলের কিছু পোশাক নকশা করেন। তিনি ফেমিনা মিস ইন্ডিয়া প্রতিযোগিতার জন্য শোনাল রাওয়াতের বাহারি পোশাক নকশা করেন। তিনি বলিউড চলচ্চিত্র ভায়া দার্জিলিঙ্গে, কে কে মেনন,সোনালি কুলকার্নি , পারভিন দাবাস এবং বিনয় পাঠকের জন্য পোশাক নকশা করেন।তিনি মিঠুন চক্রবর্তী, ঋতুপর্ণা সেনগুপ্ত, জিৎ, কোয়েল মল্লিক, স্বস্তিকা মুখোপাধ্যায়, মৌ গঙ্গোপাধ্যায় প্রমুখ অভিনেতা/অভিনেত্রীদের জন্য ১০টির ও বেশি টলিউড চলচ্চিত্রে পোশাক নকশা করেন।   অগ্নিমিত্রা মে,২০১২ সালে তৎকালীন মার্কিন পররাষ্ট্রমন্ত্রী হিলারি ক্লিন্টনকে তার কলকাতা সফরকালীন একটি সবুজ এবং হালকা বাদামি কাঁথার স্টোল উপহার দেন। তিনি নিজে হাতে উপহার না দিতে পারলেও,পরবর্তীকালে প্রাক্তন ফার্স্ট লেডি, আমেরিকান সেন্টারের পরিচালক জেফ্রি কে রেনেউয়ের মাধ্যমে পাঠানো একটি চিঠিতে উপহার প্রাপ্তি স্বীকার করেন। চিঠিটি এইপ্রকার: "প্রিয় শ্রীমতী পল, সুন্দর শাল ও চাদরের জন্য আপনাকে ধন্যবাদ, যেগুলি আপনি, কলকাতায় আমার সফরের সময়,আমাকে দিয়েছেন। আমি আপনার ভাবুকতার প্রশংসা করি, এবং আপনার ফ্যাশন ডিজাইন কোম্পানির অব্যাহত সাফল্যের জন্য, আমার আন্তরিক শুভেচ্ছা জানাচ্ছি।"   সম্প্রতি অগ্নিমিত্রা পাল দক্ষিণবঙ্গের সুন্দরবনের গ্রামের মহিলাদের ফ্যাশন প্রযুক্তির সঙ্গে যুক্ত করতে আগ্রহী হয়ে ,তাঁদের পাশে দাঁড়ালেন। তার আই এন জি এ  নামে নিজস্ব একটি ফ্যাশন লেবেল আছে এবং ভারত জুড়ে প্রধান শহরগুলোতে রিটেল স্টোর আছে। সম্প্রতি তিনি ছায়াছবি নকশালের জন্য পোশাক বানান।   ব্যক্তিগত জীবন  অগ্নিমিত্রা একজন বিশিষ্ট ব্যাবসায়ী পার্থ পালের সঙ্গে বিবাহ সুত্রে আবদ্ধ। অগ্নিমিত্রা প্রথম জীবনে একজন ডাক্তার হতে চেয়েছিলেন কিন্তু তা বাস্তবে হয়ে ওঠে নি।তাদের একটি ছেলে আছে, নাম বিঘ্নেশ।   রাজনৈতিক জীবন  ২০২১ সালের বিধানসভা নির্বাচনে বিজেপির প্রার্থী হয়ে তিনি ৪ হাজার ভোটের ব্যবধানে আসানসোল দক্ষিণ আসনে জিতেছেন।   তথ্যসূত্র    বহিঃসংযোগ   ওয়েবসাইট  বিষয়শ্রেণী:জীবিত ব্যক্তি বিষয়শ্রেণী:আসানসোলের ব্যক্তি বিষয়শ্রেণী:২১শ শতাব্দীর ভারতীয় নারী ব্যবসায়ী বিষয়শ্রেণী:ভারতীয় নারী বেশভূষাশৈলী নকশাবিদ বিষয়শ্রেণী:পশ্চিমবঙ্গের ভারতীয় জনতা পার্টির রাজনীতিবিদ বিষয়শ্রেণী:বাঙালি রাজনীতিবিদ বিষয়শ্রেণী:১৯৭৩-এ জন্ম বিষয়শ্রেণী:যাদবপুর বিশ্ববিদ্যালয়ের প্রাক্তন শিক্ষার্থী বিষয়শ্রেণী:ভারতীয় পোশাক পরিকল্পনাকারী বিষয়শ্রেণী:২১শ শতাব্দীর ভারতীয় নারী শিল্পী বিষয়শ্রেণী:২১শ শতাব্দীর ভারতীয় ব্যবসায়ী বিষয়শ্রেণী:পশ্চিমবঙ্গ বিধানসভার সদস্য ২০২১-২০২৬ বিষয়শ্রেণী:২১শ শতাব্দীর ভারতীয় নারী রাজনীতিবিদ বিষয়শ্রেণী:পশ্চিমবঙ্গ বিধানসভার নারী সদস্য
none|100px|link=সূর্য সেন সূর্য সেন (জন্ম: ২২ মার্চ, ১৮৯৪ - মৃত্যু: ১২ জানুয়ারি, ১৯৩৪) বা সূর্যকুমার সেন, ডাকনাম কালু, যিনি মাস্টারদা নামে সমধিক পরিচিত। ভারত উপমহাদেশের ব্রিটিশ বিরোধী স্বাধীনতা আন্দোলনের অন্যতম নেতা হিসেবে পরিচিত ব্যক্তিত্ব। পূর্ববঙ্গে জন্ম নেয়া এই বাঙালি বিপ্লবী তৎকালীন ব্রিটিশ বিরোধী সশস্ত্র আন্দোলনে সক্রিয়ভাবে অংশ নেন এবং নিজ জীবন বলীদান করেন। ১৯২৮ সালে কলকাতার পার্ক সার্কাসে নিখিল ভারত কংগ্রেস কমিটির বার্ষিক অধিবেশন হয়। ঐ অধিবেশনে চট্টগ্রাম থেকে যে প্রতিনিধিরা ছিলেন তাঁরা হলেন সূর্য সেন, অম্বিকা চক্রবর্তী, অনন্ত সিং, নির্মল সেন, লোকনাথ বল, তারকেশ্বর দস্তিদার প্রমুখ। সেখানে নেতাজী সুভাষ চন্দ্র বোসের সাথে সূর্য সেনের সাথে বৈঠক হয়। ৯২৯ সালে মহিমচন্দ্র দাস এবং বিপ্লবী সূর্য সেন যথাক্রমে চট্টগ্রাম জেলা কংগ্রেসের সভাপতি এবং সম্পাদক নির্বাচিত হন। বলিউডে ইতোমধ্যেই চট্টগ্রাম অস্ত্রাগার লুণ্ঠন নিয়ে খেলে হাম জি জান সে শীর্ষক একটি চলচ্চিত্র মুক্তি পেয়েছে, যার প্রধান চরিত্র মাস্টার দা সূর্য সেন। ২০১০ সালের ৩ ডিসেম্বর মুক্তিপ্রাপ্ত আশুতোষ গোয়ারিকর পরিচালিত এই ছবিতে কেন্দ্রীয় চরিত্রে অভিনয় করেছেন বলিউড তারকা অভিষেক বচ্চন। (বাকি অংশ পড়ুন...)
ভারতের নির্বাচন কমিশন কর্তৃক ২ মে ১৯৫২-এ ভারতের প্রথম রাষ্ট্রপতি নির্বাচন অনুষ্ঠিত হয়। ডঃ রাজেন্দ্র প্রসাদ ৫০৭,৪০০ ভোট (৮৩.৮১%) নিয়ে তার প্রথম নির্বাচনে জয়ী হন। তার নিকটতম প্রতিদ্বন্দ্বী কে.টি. শাহ ৯২,৮২৭ ভোট (১৫.৩%) পেয়েছিলেন।   সময়সূচী  ভারতের নির্বাচন কমিশন ১৯৫২ সালের ৪ এপ্রিল নির্বাচনের তফসিল ঘোষণা করে।  ক্রমিক নং পোল ইভেন্টতারিখ১.মনোনয়ন জমা দেওয়ার শেষ তারিখ১২ এপ্রিল ১৯৫২২.মনোনয়ন যাচাই-বাছাইয়ের তারিখ১৪ এপ্রিল ১৯৫২৩.মনোনয়ন প্রত্যাহারের শেষ তারিখ১৭ এপ্রিল ১৯৫২৪.ভোটের তারিখ২ মে ১৯৫২৫.গণনার তারিখ৬ মে ১৯৫২   ফলাফল  সূত্র: ভারতের নির্বাচন কমিশনের ওয়েবসাইটের ওয়েব আর্কাইভ প্রার্থীনির্বাচনী ভোটের মূল্য রাজেন্দ্র প্রসাদ৫০৭,৪০০কে টি শাহ৯২,৮২৭লক্ষ্মণ গণেশ ঠাট্টে২,৬৭২চৌধুরী হরি রাম১,৯৫৪কৃষ্ণ কুমার চ্যাটার্জি৫৩৩মোট৬০৫,৩৮৬   আরো দেখুন    ভারতের উপরাষ্ট্রপতি নির্বাচন, ১৯৫২   তথ্যসূত্র   বিষয়শ্রেণী:১৯৫২-এ ভারতে নির্বাচন বিষয়শ্রেণী:ভারতের রাষ্ট্রপতি নির্বাচন
অনুস্মৃতি সরকার () একজন ভারতীয় অভিনেত্রী। তিনি তেলুগু চলচ্চিত্রে ইশতা সখি এবং হিরোইন-এ অভিনয়ের জন্য পরিচিত। এবং তিনি তার প্রথম হিন্দি চলচ্চিত্র "ওয়ান ডে: জাস্টিস ডেলিভারড" এবং "ও পুষ্পা আই হেট টিয়ার্স" এর জন্যও পরিচিতি লাভ করেছেন।   প্রারম্ভিক জীবন এবং পটভূমি  অনুস্মৃতি সরকারের জন্ম অনিমেষ সরকার এবং অনিতা সরকারের পরিবারে। অনুস্মৃতি অল্প বয়সেই তার মডেলিং এবং অভিনয় জীবন শুরু করেছিলেন। তার বাবা একজন ব্যবসায়ী এবং তার মা একজন গৃহিণী। তার দুটি ছোট বোন রয়েছে, যাদের নাম শতস্মৃতি সরকার এবং রণস্মৃতি সরকার। তারা দুজনেই ল স্কুলে পড়ছে।   চলচ্চিত্রের তালিকা  + শিরোনাম বছর ভূমিকা ভাষা মন্তব্য ভ্যাঙ্কাই ফ্রাই ২০১১ পূজা তেলুগু  ভোরের আলো ২০১১ রিঙ্কা ও পায়েল (দ্বৈত ভূমিকা) বাংলা  বিক্রম সিংহ: দ্য লায়ন ইজ ব্যাক ২০১২ ঋত্বিকা মিত্র বাংলা  ইশতা সখী ২০১৪ অনু তেলুগু  হিরোইন ২০১৫ তুলসী তেলুগু  বিপর্যয় ২০১৭ সোহিনী বাংলা  মনের মাঝে তুমি ২০১৮ তৃষা বাংলা  সুস্বাগত ২০১৯ তেলুগু  জানে ইয়ে কেয়সা ইশক ২০১৯ তানিশা হিন্দি  ওয়ান ডে: জাস্টিস ডেলিভারড ২০১৯ শাগুফতা হিন্দি  ও পুষ্পা আই হেট টিয়ার্স ২০২০ টিনা হিন্দি    মিউজিক ভিডিও  + লেবেল অ্যালবাম গান গায়ক টি-সিরিজ ওহ্ ওহ্ উদিত সেহগাল স্পিড রেকর্ডস রিগ্রেট রিগ্রেট আর নায়েত টি-সিরিজ ম্যাজিক ম্যাজিক বিপুল কাপুর জি মিউজিক নাহি জিনা নাহি জিনা যশ ওয়াদালি জি মিউজিক জান হো গায়ি জান হো গায়ি যশ ওয়াদালি, প্রিয়া পান্ডে মিউজিক গ্যারেজ রাংরেজা রাংরেজা সৌরভ দাস, প্রতীক্ষা শ্রীবাস্তব টিপস মিউজিক ভলিউম ইস কদর ইস কদর অ্যারন রুবিন   তথ্যসূত্র    বহিঃসংযোগ     বিষয়শ্রেণী:১৯৯৫-এ জন্ম বিষয়শ্রেণী:জীবিত ব্যক্তি বিষয়শ্রেণী:বাঙালি ব্যক্তি বিষয়শ্রেণী:কলকাতার ব্যক্তি বিষয়শ্রেণী:কলকাতার অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:তেলুগু চলচ্চিত্র অভিনেত্রী বিষয়শ্রেণী:বাংলা চলচ্চিত্র অভিনেত্রী বিষয়শ্রেণী:হিন্দি চলচ্চিত্র অভিনেত্রী
সতীশ শর্মা হলেন জম্মু ও কাশ্মীরের একজন ভারতীয় রাজনীতিবিদ। বর্তমানে তিনি জম্মু ও কাশ্মীর সরকারের ক্যাবিনেট মন্ত্রী হিসেবে দায়িত্ব পালন করছেন। তিনি জম্মু ও কাশ্মীর বিধানসভার সদস্য। শর্মা একটি স্বতন্ত্র প্রার্থী হিসাবে ছাম্ব থেকে ২০২৪ সালের বিধানসভা নির্বাচনে জয়ী হন এবং পরে ওমর আবদুল্লাহ এবং তার দলের ন্যাশনাল কনফারেন্স সরকারকে সমর্থন দেন।   প্রাথমিক ও শিক্ষাজীবন  শর্মা জম্মুর এক ডোগরা ব্রাহ্মণ পরিবারে জন্মগ্রহণ করেন। শর্মা রাজনৈতিক প্রেক্ষাপট থেকে এসেছেন প্রয়াত সিনিয়র কংগ্রেস নেতা মদন লাল শর্মার ছেলে। তিনি ডোগরা আইন কলেজ থেকে এলএলবি করেন এবং ২০০৮ সালে ইউনিভার্সিটি অফ ওয়েলস থেকে এমবিএ ডিগ্রি লাভ করেন।   কর্মজীবন  শর্মা রাজনৈতিক কর্মজীবন শুরু হয় যখন তিনি ২০২০ জেলা উন্নয়ন পরিষদ নির্বাচনে স্বতন্ত্র প্রার্থী ভালওয়াল ব্রাহ্মনা নির্বাচনী এলাকা থেকে প্রতিদ্বন্দ্বিতা করে পরাজিত হন।"Satish Sharma: An independent who withstood BJP in Jammu". Greaterkashmir. Retrieved 2024-10-18.  ২০২৪ সালের জম্মু ও কাশ্মীর বিধানসভা নির্বাচনে শর্মা ছাম্ব বিধানসভা কেন্দ্র থেকে প্রতিদ্বন্দ্বিতা করেন এবং ৬৯২৯ ভোটের ব্যবধানে জয়লাভ করেন। তিনি তার প্রতিদ্বন্দ্বী বিজেপির রাজীব শর্মা এবং প্রাক্তন উপ-মুখ্যমন্ত্রী, কংগ্রেসের তারা চন্দকে পরাজিত করেন।"Also in J&K Cabinet, an Independent and rebel who felled a Congress heavyweight". The Indian Express. 2024-10-16. Retrieved 2024-10-17. ১৬ অক্টোবর ২০২৪-এ, তিনি জম্মু ও কাশ্মীরের নবগঠিত সরকারে মন্ত্রিপরিষদ মন্ত্রী হিসাবে শপথ নেন। ১৮ অক্টোবর ২০২৪-এ, মুখ্যমন্ত্রীর পরামর্শে মন্ত্রী পরিষদে পোর্টফোলিও বরাদ্দ করার জন্য লেফটেন্যান্ট গভর্নর সিনহা কর্তৃক জারি করা আদেশের পরে শর্মাকে খাদ্য, নাগরিক সরবরাহ এবং ভোক্তা বিষয়ক, পরিবহন, বিজ্ঞান ও প্রযুক্তি, তথ্য প্রযুক্তি, যুব পরিষেবা এবং ক্রীড়া এবং এআরআই এবং প্রশিক্ষণের দায়িত্ব দেওয়া হয়।   তথ্যসূত্র   বিষয়শ্রেণী:ওয়েলস বিশ্ববিদ্যালয়ের প্রাক্তন শিক্ষার্থী বিষয়শ্রেণী:জম্মু ও কাশ্মীরের রাজ্য মন্ত্রিপরিষদের মন্ত্রী বিষয়শ্রেণী:জম্মু ও কাশ্মীরের স্বতন্ত্র রাজনীতিবিদ বিষয়শ্রেণী:জম্মু ও কাশ্মীর বিধানসভার সদস্য ২০২৪-২০২৯ বিষয়শ্রেণী:জীবিত ব্যক্তি বিষয়শ্রেণী:জম্মু ও কাশ্মীরের ভারতীয় জাতীয় কংগ্রেসের রাজনীতিবিদ বিষয়শ্রেণী:জম্মুর রাজনীতিবিদ
পাকিস্তানে তেহসিল হল একটি জেলার একটি প্রশাসনিক উপ-বিভাগ। সেগুলি ইউনিয়ন পরিষদে উপ-বিভক্ত। এখানে খাইবার পাখতুনখোয়ার সমস্ত তেহসিলের একটি তালিকা রয়েছে।  বান্নু বিভাগ   বান্নু জেলা    বান্নু তেহসিল  ডোমেল তেহসিল  কাকি তেহসিল   লাক্কি মারওয়াত জেলা    লাক্কি মারওয়াত তেহসিল  সেরাই নওরাং তেহসিল   ডেরা ইসমাইল খান বিভাগ    ডেরা ইসমাইল খান জেলা    ডেরা ইসমাইল খান তেহসিল  দারাবন তেহসিল  কুলাচি তেহসিল  পাহাড়পুর তেহসিল  পারোয়া তেহসিল   ট্যাঙ্ক জেলা    ট্যাঙ্ক তেহসিল   হাজারা বিভাগ    মনসেহরা জেলা    বালাকোট তেহসিল  মনসেহরা তেহসিল  ওঘি তেহসিল  বাফা পাখাল তেহসিল  দরবন্দ তেহসিল   অ্যাবোটাবাদ জেলা    অ্যাবোটাবাদ তেহসিল  হাভেলিয়ান তেহসিল  লোরা তেহসিল  নিম্ন টানাওয়াল তেহসিল   বট্টগ্রাম জেলা    আল্লাই তেহসিল  বট্টগ্রাম তেহসিল (বান্না)   হরিপুর জেলা    গাজী তেহসিল  হরিপুর তেহসিল  খানপুর তেহসিল   নিম্ন কোহিস্তান জেলা    বঙ্কদ তেহসিল  পত্তন তেহসিল   তোরঘর জেলা    জুদবা তেহসিল  খন্দর তেহসিল   উচ্চ কোহিস্তান জেলা    দাসু তেহসিল  কান্দিয়া তেহসিল   কোহাত বিভাগ    হাঙ্গু জেলা    হাঙ্গু তেহসিল  টল তেহসিল   কারাক জেলা    বান্দা দাউদ শাহ তেহসিল  কারাক তেহসিল  তখত-ই-নসরতি তেহসিল   কোহাত জেলা    কোহাত তেহসিল  লাচি তেহসিল   মালাকান্দ বিভাগ    বুনের জেলা    ডাগ্গার (বুনের)  গাগরা  খুদু খেল  মান্দানর  গাদেজাই/সালারজাই  চাঘরজাই   চিত্রল উচ্চ জেলা    মাস্তুজ  মুলখৌ/টরখৌ   চিত্রল নিম্ন জেলা    চিত্রল  দ্রোশ   নিম্ন দির জেলা    অ্যাডেনজাই  লাল কিল্লা  সামারবাগ  টিমেরগাড়া  খল   মালাকান্দ জেলা    স্যাম রানী জাই  সোয়াত রানী জাই   শাংলা জেলা    আলপুরী  বিশাম  পুরাণ  চাকেসার   সোয়াত জেলা    বাবুজাই (সোয়াত)  বারিকোট  বেহরাইন  চারবাগ  কাবাল  খাজা খেলা  মাট্টা   উচ্চ দির জেলা    দির  শেয়ারিংগাল  ওয়ারী   মর্দান বিভাগ    মর্দান জেলা    কাতলাং  রুস্তম  ঘরি কাপুরা  মারদান  তখত ভাই  লন্ড খোয়াড়   সোয়াবি জেলা    লাহর  রাজার  সোয়াবি  টপি   পেশোয়ার বিভাগ    চরসদ্দা জেলা    চরসদ্দা  শবকদর  টাঙ্গি   নওশেরা জেলা    জাহাঙ্গীরা  নওশেরা  পাব্বি   পেশোয়ার জেলা    পেশোয়ার   তথ্যসূত্র   বিষয়শ্রেণী:খাইবার পাখতুনখোয়ার তেহসিল বিষয়শ্রেণী:খাইবার পাখতুনখোয়ার ভূগোল
জেলা সড়ক ৭৪০৭ যা কলেজ রোড নামে পরিচিত চুয়াডাঙ্গায় অবস্থিত বাংলাদেশের একটি জেলা সড়ক। সড়কটির দৈর্ঘ্য । চুয়াডাঙ্গা সরকারি কলেজ এই সড়কে অবস্থিত হওয়ায় সড়কটি কলেজ রোড নামেই পরিচিত।  সড়কটি আঞ্চলিক মহাসড়ক ৭৪৫ ও আঞ্চলিক মহাসড়ক ৭৪৮ সংযোগ ঘটিয়েছে। সড়কটি শুরু হয়েছে চুয়াডাঙ্গা রেলওয়ে স্টেশন থেকে এবং শেষ হয়েছে চুয়াডাঙ্গা কোর্ট মোড় হয়েছে।   তথ্যসূত্র    বহিঃসংযোগ    গুগলে চুয়াডাঙ্গা কলেজ রোড  বিষয়শ্রেণী:চুয়াডাঙ্গা জেলার সড়ক পরিবহন
কিশোরগঞ্জ টেকনিক্যাল স্কুল ও কলেজ কিশোরগঞ্জ জেলার একটি অন্যতম বিদ্যাপীঠ। কিশোরগঞ্জ জেলার মধ্যে এটিই সর্বপ্রথম বাংলাদেশ কারিগরি শিক্ষাবোর্ড অনুমোদিত প্রতিষ্ঠান।  ইতিহাস ১৯৭৩ সালে কিশোরগঞ্জ টেকনিক্যাল স্কুল ও কলেজ ভিত্তি প্রস্থ স্থাপিত হয়। ১৯৮২সালে কিশোরগঞ্জ টেকনিক্যাল স্কুল ও কলেজে “মেশিনইস্ট” বিভাগে প্রথম “যুব মাডুলার কোর্স” নামে ৬ মাস মেয়াদী একটি কোর্স চালু হয়। ১৯৮৫ সালে কিশোরগঞ্জ টেকনিক্যাল স্কুল ও কলেজের সুপারিটেন্ডেন্ট ছিলেন স্যার “আবদুল হাই ভুঁয়া”। এভাবেই কিশোরগঞ্জ টেকনিক্যাল স্কুল ও কলেজ চলতে থাকে। পরর্বতীতে ১৯৯৫ সালে কারিগরি শিক্ষাকে “এস.এস.সি (ভোকেশনাল)” কোর্সের অর্ন্তগত করা হয়।তারপর ১৯৯৭ সালে “মেশিনইস্ট” বিভাগের সাথে আরেকটি নতুন বিভাগ “এগ্রোমেশিনারী” চালু করা হয়। ১৯৯৭ সালে এগ্রোমেশিনারীতে এইচ.এস.সি চালু হয়। ২০০০ সালে মেশিনইস্ট বিভাগে এইচ.এস.সি চালু হয়। ২০০৩ সালে কিশোরগঞ্জ টেকনিক্যাল স্কুল ও কলেজে “অটোমোবাইল” ও “জেনারেল ইলেকট্রিক্যাল” নামে দুইটি বিভাগ চালু হয়।  কলেজ ভবন সমূহ  প্রশাসনিক ভবন  ফার্মমেশিনারী ওয়ার্কশপ  মেশিনইষ্ট ওয়ার্কশপ  ইলেকট্রিক্যাল ওয়ার্কশপ  অটোমোবাইল ওয়ার্কশপ  একাডেমিক ভবন  বিভাগ সমূহ  ফার্মমেশিনারী বা এগ্রোমেশিনারী  মেশিনইষ্ট বা মেশিন টুলস আপারেশন  অটোমোটিভ বা আটোমোবাইল  ইলেকট্রনিক্স সহপাঠ্যক্রমিক কার্যক্রম সহপাঠ্যক্রমিক কার্যক্রম পরিচালনার উদ্দেশ্যে কিশোরগঞ্জ টেকনিক্যাল স্কুল ও কলেজে শিক্ষক রয়েছেন। সাহিত্য ও সংস্কৃতি  আবৃত্তি  বিতর্ক  বক্তৃতা   সঙ্গীত   সাধারণ জ্ঞান  ক্বিরাত  নৃত্য ইত্যাদি। খেলাধুলা  ভলিবল   ক্রিকেট   ব্যাডমিন্টন  টেবিল টেনিস   ক্যারাম   দাবা ইত্যাদি।  অন্যান্য  বাস্তবপ্রশিক্ষন   ফামিং ইত্যাদি।  তথ্যসূত্র  বিষয়শ্রেণী:কিশোরগঞ্জ জেলার বিদ্যালয় বিষয়শ্রেণী:কিশোরগঞ্জ জেলার মহাবিদ্যালয় বিষয়শ্রেণী:১৯৭৩-এ প্রতিষ্ঠিত শিক্ষাপ্রতিষ্ঠান বিষয়শ্রেণী:১৯৭৩-এ বাংলাদেশে প্রতিষ্ঠিত বিষয়শ্রেণী:বাংলাদেশের সরকারি টেকনিক্যাল স্কুল ও কলেজ
ক্যাটেরিনা নেহুয়া (৬ ফেব্রুয়ারি ১৯০৩ - ১৫ জুন ১৯৪৮; জন্মক্যাটেরিনা ওয়েটফোর্ড) ছিলেন একজন নিউজিল্যান্ডীয় সহনশীল সাঁতারু, যিনি ১৯৩০-এর দশকে অস্ট্রেলিয়ায় বেশ কয়েকটি সাঁতার প্রতিযোগিতায় অংশ নিয়েছিলেন এবং জলে ভেসে থাকার বিশ্ব রেকর্ড করেছিলেন। তিনি পেশাগতভাবে তার মায়ের প্রথম নাম ব্যবহার করেছিলেন এবং তার ব্যক্তিগত জীবনে তিনি ক্যাথরিন ডার্লি নামে পরিচিত ছিলেন।   জীবনী  নেহুয়া ১৯০৩ সালের ৬ ফেব্রুয়ারি ওয়াকাপাড়ায় জন্মগ্রহণ করেন। তিনি নগাপুহির আইওয়াই (উপজাতি) এর অন্তর্গত এবং প্রধান এরু পাতুওনের বংশোদ্ভূত ছিলেন।  ১১ এপ্রিল ১৯২৩-এ তিনি একজন স্থানীয় ইংরেজ কৃষক জোসেফ ডার্লিকে বিয়ে করেন, যিনি একজন খনিকর্মী ছিলেন। পরিবারটি ১৯২৭ সালে সিডনিতে চলে আসে।   তথ্যসূত্র   বিষয়শ্রেণী:১৯০৩-এ জন্ম বিষয়শ্রেণী:১৯৪৮-এ মৃত্যু বিষয়শ্রেণী:নিউজিল্যান্ডীয় নারী সাঁতারু বিষয়শ্রেণী:সাঁতারে বিশ্বরেকর্ডধারী বিষয়শ্রেণী:অস্ট্রেলিয়ায় নিউজিল্যান্ডীয় অভিবাসী
পাউডার্ড ওকব্লু(বৈজ্ঞানিক নাম: Arhopala bazalus (Hewitson)) 'লাইসিনিডি' গোত্রের এবং 'থেকেলিনি' উপগোত্রের অন্তর্ভুক্ত মাঝারি আকার বিশিষ্ট প্রজাতি।  উপপ্রজাতি  ভারতে প্রাপ্ত পাউডার্ড ওকব্লু এর উপপ্রজাতি হল-    Arhopala bazalus teesta (de Nicéville, 1886) – Teesta Powdered Oakblue  বিস্তার  মায়ানমারSingh, I. J., & Chib, M. S. (2015). Checklist of butterflies of Bhutan. Journal of the Bhutan Ecological Society, 1(2), 22-58., মূল ভূখণ্ড চীন, ভারতKumar, S., Singh, R. S., Singh, P., & Kumar, S. (2019). Rediscovery of butterflies Arhopala bazalus Hewitson, 1862 and Catapaecilma major Druce, 1895 from Uttarakhand, India. Journal of Entomology and Zoology Studies, 7(1), 125-128. (আসামGogoi, M. J. (2015). Observations on lycaenid butterflies from Panbari Reserve Forest and adjoining areas, Kaziranga, Assam, northeastern India. Journal of Threatened Taxa, 7(15), 8259-8171., কেরালা এবং সিকিম), ইন্দোচীন, জাপান, ফিলিপাইন এবং তাইওয়ানে বিভিন্ন অঞ্চলে দেখা যায়।   বর্ণনা  প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-   পুরুষ   ডানার উপরিতল কালচে বেগুনি বর্নের। সামনের ডানা ১মিলিমিটার এবং পিছনের ডানা ২মিলিমিটার চওড়া কালচে খয়েরি বর্ডারযুক্ত। স্ত্রী-পুরুষ উভয় প্রকারেই পিছনের ডানা লেজযুক্ত।  ডানার নিম্নতল লালচে বাদামী বর্নের। সামনের ডানার শীর্ষভাগ (apex) সাদাটে। ডিসকাল বন্ধনী ৪ নং শিরার স্থানচ্যুত (dislocated) হয়েছে। পিছনের ডানায় সেল এর কেন্দ্রভাগের ছোপটি। কোস্টার মধ্যবর্তী অংশের কোস্টাল ছোপটির সাথে যুক্ত নয়। ডানার বিভিন্ন অংশ বিক্ষিপ্তভাবে কিন্তু স্পস্টত সাদা আঁশে ছাওয়া, দাগ-ছোপগুলি এবং টার্মিনাল এবং সাবটার্মিনাল অংশ কম-বেশী চকচকে কালচে হলদে বাদামী বর্নের।   স্ত্রী  ডানার উপরিতল বাদামী এবং কালচে বাদামীতে মেশানো। সামনের ডানা গোড়া (base) থেকে মধ্যভাগ পর্যন্ত নীলচে বেগুনি এবং পিছনের ডানায় গোড়ার অংশে অথবা বেসে উক্ত নীলচে বেগুনি বর্নের কিছুটা উপস্থিতি লক্ষ্য করা যায়। সামনের ডানার সেল এর বহিঃপ্রান্ত দন্তাকৃতি। ডানার নিম্নতল পুরুষ প্রকারের অনুরূপ।   আচরণ  এই প্রজাতি দুর্লভ দর্শন নয়। অন্যান্য ওকব্লুদের ন্যায়। এরাও জঙ্গলের অভ্যন্তর অথবা কিনারা এবং জঙ্গল এর ছায়াচ্ছন্ন নালাগুলিতে অবস্থান করতে পছন্দ করে। শুকনো ঋতুতে জঙ্গল পথের ভিজে অংশে অথবা ভিজে ছোপ এ এদের মাড-পাডল করতে দেখা যায়। হিমালয়ের ১০০০-১৮০০ মিটার উচ্চতা পর্যন্ত মে এবং নভেম্বর মাসে এদের বিচরন লক্ষ্য করা যায়।   তথ্যসূত্র   বিষয়শ্রেণী:ভারতের প্রজাপতি বিষয়শ্রেণী:পশ্চিমবঙ্গে প্রাপ্ত লাইসিনিডি গোত্রের প্রজাপতি বিষয়শ্রেণী:এশিয়ার প্রজাপতি বিষয়শ্রেণী:১৮৫২-এ বর্ণিত প্রজাপতি
হামিদা মাম্মাদ ক্বিজি ওমারোভা (, বাকুতে ১৯৫৭ সালের ২৫ এপ্রিল তারিখে জন্মগ্রহণ করেন) হলেন একজন আজারবাইজানি অভিনেত্রী।    প্রাথমিক জীবন  হামিদা ওমারোভা এক শিক্ষক পরিবারে জন্মগ্রহণ করেন (তার বাবা মা দুজনই শিক্ষক ছিলেন)। তার বাবা মা এর নাম যথাক্রমে মাম্মাদ এবং নাসিবা ওমারভ। তার বাবা মা বিশ্ববিদ্যালয়ে প্রথম পরিচিত হয় যেখানে তারা দুজনই বিদেশি ভাষা নিয়ে পড়াশুনা করত। তাদের চার সন্তান ছিল যাদের তিনজনই শৈশবেই মারা যায়। হামিদা যখন জন্মগ্রহণ করেন তখন তার বাবা মা ক্বাযাখ এ অবস্থিত সুফি হামিদ মঠ দর্শন করেন এবং যখন নিশ্চিত হলেন তাদের নতুন সন্তান বেঁচে থাকবে, তারা তার নাম সেই পবিত্র স্থানের নামেই রাখলেন। ১৯৬০ সালে তার বা মা এর বিচ্ছেদ হয় এবং তার বাবা তার গ্রাম গাযাখ এ স্থায়ী ভাবে চলে আসেন, হামিদা ওমারভা তার মা এবং নানী দ্বারা পালিত হন। উচ্চ বিদ্যালয়ে পড়ালেখা শেষ করে তিনি বাকু স্টেট বিশ্ববিদ্যালয়ে ভাষাবিজ্ঞান পড়ার জন্য ভর্তি হন। ১৯৭৫ সালে তার প্রথম বর্ষ শেষের পর, তিনি ৩০০ ব্যক্তির একাডেমিক প্রতিযোগিতায় যোগদান করেন এবং তিনি সেই ১৫ জন প্রতিযোগীদের একজন ছিলেন যারা মস্কোতে অবস্থিত গেরাসিমভ ইন্সটিটিউট অব সিনেমাটোগ্রাফি তে ভর্তি হন।     Hamida Omarova: An Italian-Style Confession  by N.Badalov. EL Jurnali. January 2007   কর্মজীবন  ওমারভা ১৯৭৭ সালেদ্য ডেন্টিস্ট (The Dentist) নামে ছোট চলচ্চিত্রের মাধ্যমে অভিনয় জগতে প্রবেশ করেন। তখন থেকে, তিনি ৩০ টিরও বেশি চলচ্চিত্রে অভিনয় করেছেন। তিনি পরবর্তীতে সেই দশকে আজারবাইজানের সবচেয়ে সফল অভিনেত্রীতে পরিণত হন এবং একযোগে চারটি সিনেমার শুটিং করেন। রাশিয়াতে, তিনি ইউলি গুসম্যান এর চলচ্চিত্র গোর্খমা,  Gorkhma, saninlayam / Не бойся, я с тобой ("ভয় পেয়ো না, আমি আছি তোমার সাথে", ১৯৮১), যা আজারবাইজানের গাখ এ মঞ্চায়িত হয়েছিল,) এ  অভিনয় করার জন্য বেশি পরিচিত। তার অভিনয় পরিবেশনা অনেক পুরস্কারে পুরস্কৃত হয়, অন্যতম পুরস্কার হলো আজারবাইজানের জনগণের শিল্পী। ১৯৯১, সালে সোভিয়েত ইউনিয়নের ভাঙনের পরে, আজারবাইজানের সিনেমা ইন্ডাস্ট্রি গুরুতর পতনের সম্মূখীন হয়। এ কারণে ওমরোভার কর্মজীবন ক্ষয়ে যেতে শুরু করে এবং তিনি মানসিক অগ্নিপরীক্ষার সম্মূখীন হন। কিছুকাল হতাশার মধ্য দিয়ে যাওয়ার পর, ১৯৯২ সালে তিনি বিবাহ বন্ধনে আবদ্ধ হন এবং এক পুত্র সন্তানের জন্ম দেন। একই সময়, তিনি শেষ রাত্রিরের অনুষ্ঠান রেত্রো হোস্ট করেন, যা ছিল আজারবাইজানি এবং বিদেশি চিরায়ত সিনেমাগুলোর একটি পর্যালোচনা ভিত্তিক অনুষ্ঠান। ২০০৬ সালে, ওমারোভা আজারবাইজানে ইউনিয়ন অব সিনেমাটোগ্রাফারস এর সভাপতিতে নির্বাচিত হন।    Hamida Omarova: Everything in Life is a Gift from Destiny. Echo-az. 19 February 2007   তথ্যসূত্র    বহিঃসংযোগ     বিষয়শ্রেণী:১৯৫৭-এ জন্ম বিষয়শ্রেণী:জীবিত ব্যক্তি বিষয়শ্রেণী:আজারবাইজানি চলচ্চিত্র অভিনেত্রী বিষয়শ্রেণী:সোভিয়েত অভিনেত্রী
ঘরে অ্যান্ড বাইরে হলো ২০১৮ সালে মুক্তি প্রাপ্ত, মৈনাক ভৌমিক পরিচালিত এবং কোয়েল মল্লিক ও যীশু সেনগুপ্ত অভিনীত একটি বাংলা ছবি। ছবিটি পরিচালনা করে মৈনাক ভৌমিক। ছবিটি ৩০ মার্চ ২০১৮ সালে প্রেক্ষাগৃহে মুক্তি পায়।   কাহিনী  চলচ্চিত্রটি আধুনিক প্রেম, আবেগ এবং বিচ্ছিন্নতাকে ঘিরে আবর্তিত হয়। অমিত ও লাবণ্য শৈশবের বন্ধু। বছরখানেক পরে, অমিত সংগীতের পশ্চাদনুসরণ করতে মুম্বাইয়ের কর্পোরেট চাকরি ছেড়ে কলকাতায় ফিরে আসেন। অমিত লাবণ্যর প্রতি তার ভালবাসার বিষয় উপলব্ধি করেছেন তবে সে তা স্বীকার করতে নারাজ। অন্যদিকে, এক এনআরআই ব্যক্তির সাথে বিবাহ বন্ধনে অবদ্ধ হওয়ার জন্য লাবণ্যকে তাঁর বাবা-মা অত্যন্ত চাপ দিতে থাকে। লাবণ্য এই বিবাহে রাজি হলে অমিতের হৃদয়ভঙ্গ হয়।   অভিনয়ে   যীশু সেনগুপ্ত  কোয়েল মল্লিক  অপরাজিতা আঢ্য  বিশ্বনাথ বসু  মনামী ঘোষ  তনিমা সেন  স্বাগতা বসু  জয় সেনগুপ্ত   তথ্যসূত্র    বহিঃসংযোগ     বিষয়শ্রেণী:২০১৮-এর চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:ভারতীয় নাট্য চলচ্চিত্র বিষয়শ্রেণী:২০১৮-এর নাট্য চলচ্চিত্র বিষয়শ্রেণী:২০১০-এর দশকের বাংলা ভাষার চলচ্চিত্র বিষয়শ্রেণী:মৈনাক ভৌমিক পরিচালিত চলচ্চিত্র বিষয়শ্রেণী:অনুপম রায় সুরারোপিত চলচ্চিত্র
থাম্ব| চ্যানেল দ্বীপ লেপ্রোসারিয়াম 'চ্যানেল আইল্যান্ড লেপ্রোসারিয়াম' () একটি সঙ্গনিরোধ কেন্দ্র, যা ১৯৩১ থেকে ১৯৫৫ সাল পর্যন্ত অস্ট্রেলিয়ার উত্তরাঞ্চলের কুষ্ঠরোগে আক্রান্ত ব্যক্তিদের জন্য একটি উপনিবেশ হিসাবে কাজ করেছিল। এর অবস্থান চ্যানেল দ্বীপের মিডল আরমে, ডারউইনের ঠিক দক্ষিণে।   ইতিহাস  চ্যানেল দ্বীপ লেপ্রোসারিয়াম ১৯৩১ সালে মাড দ্বীপ লাজারেটের পরিবর্তে খোলা হয়েছিল। মিশনারী সংস্থা আওয়ার লেডি অফ দ্য সেক্রেড হার্টের নারীরা ১৯৪৭ সালে এই স্বাস্থ্য পরিষেবা অধিগ্রহণ করেছিলেন। ১৯৫০-এর দশকে কুষ্ঠ রোগের বৃদ্ধির ফলে এখানে রোগীদের ভিড় বাড়ে। ১৯৫৫ সালে এটি বন্ধ হয়ে যায়। এটির বদলে মূল ভূখণ্ডে "দ্য ইস্ট আর্ম লেপ্রোসারিয়াম" স্থাপিত হয়েছিল। রোগীদের বাধ্যতামূলকভাবে বিচ্ছিন্ন করা হয়েছিল, প্রায়ই খারাপ আচরণ করা হতো এবং তাদের পরিবার থেকে বিচ্ছিন্ন রাখা হতো। |access-date=26 Dec 2023  ১৯৯৭ সালের ফেব্রুয়ারিতে কেন্দ্রটি অস্ট্রেলিয় ঐতিহ্যের তালিকাভুক্ত হয়। এখনো অনেক ভবন জরাজীর্ণ হয়ে আছে, এবং কিছু ভিত্তি, ধসে পড়া কুঁড়েঘর এবং দেয়ালের কাঠামো রয়ে গেছে। অন্তত ৬০ জন রোগীর লাশ সেখানেই দাফন করা হয়েছে।   তথ্যসূত্র   বিষয়শ্রেণী:অস্ট্রেলিয়ার বিলুপ্ত হাসপাতাল বিষয়শ্রেণী:ডারউইন, উত্তর অঞ্চল
🌿 জীবন ক্ষণিকের🌿  পৃথিবীতে আমাদের আগমন যেন এক নিঃশব্দ যাত্রার শুরু। কান্না দিয়ে শুরু, নিস্তব্ধতায় সমাপ্তি। মাঝের সময়টুকুই আমাদের জীবন—এক সেতু, যার দুই প্রান্তে জন্ম আর মৃত্যু। আমরা কেউ এখানে চিরকাল থাকি না, তবুও এই সাময়িক পথচলায় কেন আমরা একে অপরের প্রতি এতটা নির্মম হই? কেন এত বিদ্বেষ, হিংসা, অহংকার আর কুৎসার বিস্তার?  জীবন ক্ষণস্থায়ী, অথচ আমরা তা ভুলে গিয়ে প্রতিনিয়ত এমন কিছু করি, যা মানুষের হৃদয়ে কষ্টের ছায়া ফেলে। কারো সফলতা চোখে খচখচ করে, কারো শান্ত মুখে ঈর্ষার আগুন জ্বলে ওঠে। কেউ এগিয়ে গেলেই আমাদের মনে হয়—আমরা পিছিয়ে যাচ্ছি। তখনই শুরু হয় কটু কথা, অপমান, চরিত্র হননের হীনচেষ্টা।  কিন্তু ভুলে যাই—এই পৃথিবী শুধু এক মেহমানখানা। এখানে কেউ স্থায়ী নয়। আজ যে ব্যক্তি অন্যকে ব্যঙ্গ করে হেসে উঠছে, কাল সেই নিজেই হতে পারে নিঃশব্দ বিদায়ী কোনো নাম। আজ যে বুক ফুলিয়ে বলছে “আমি কে না!”, কাল হয়তো তার কবরে নামফলকও থাকবে না।  📖 পবিত্র কোরআনের একটি আয়াত আমাদের স্মরণ করিয়ে দেয়— "প্রত্যেক প্রাণীকেই মৃত্যুর স্বাদ গ্রহণ করতে হবে।" (সূরা আলে ইমরান, আয়াত ১৮৫)  এই আয়াত কেবল মৃত্যুর কথা নয়—জীবনের সত্য উপলব্ধির দিকেও আমাদের মনোযোগ আনে। আমরা সবাই পথিক। আজ এখানে, কাল আর নেই। তাহলে কেন এই অহংকার? কেন কারো পিঠে কাঁদা ছুড়ে নিজের হাতটাই নোংরা করি?  ✨ যদি আমরা একটু বুঝতাম...  🌸 মানুষের প্রতি সহানুভূতি রাখা মানেই অন্তরের প্রশান্তি। 🌸 কাউকে ক্ষমা করা মানেই নিজের আত্মাকে হালকা করে ফেলা। 🌸 অন্যের সাফল্যে খুশি হওয়া মানেই বড় মনের পরিচয়। 🌸 আর এই ছোট্ট জীবনটিতে ভালবাসা ও সদ্ভাব রেখে যাওয়াই প্রকৃত সফলতা।  🌼 উপসংহার:  এই দুনিয়া অনন্ত নয়—আমরা সবাই ক্ষণিকের অতিথি। তাই অহংকার নয়, প্রয়োজন নম্রতা; হিংসা নয়, দরকার ভালোবাসা। যে মানুষ ভালোবাসা ছড়িয়ে যায়, মানুষের মনে থাকে দোয়ার মালা হয়ে; আর যে ঘৃণা ছড়ায়, সে হারিয়ে যায় সময়ের অতলে, নিঃশব্দে।  আসুন, আমরা কাদা নয়—হাতে তুলে নিই ফুল। আঘাত নয়—বয়ে আনি স্নেহ। দাগ নয়—রেখে যাই সুবাস। কারণ, এই ক্ষণস্থায়ী জীবনের শ্রেষ্ঠ অর্জন হচ্ছে—মানুষের ভালোবাসা ও আল্লাহর সন্তুষ্টি। --- ✍️ মাওলানা আব্দুল খালেক বিন আমিন খতিব – আম্বার কটন জামে মসজিদ বাংলাবাজার, রাজেন্দ্রপুর, গাজীপুর মহানগর 📞 01720-639443